**J A V N I OGLAS**

**ZA PRIJEM RADNIKA U RADNI ODNOS U**

**KJP „POLJOPRIVREDNO DOBRO BUTMIR“ d.o.o. SARAJEVO-ILIDŽA**

**NA ODREĐENO I NEODREĐENO VRIJEME**

**Osnovni podaci o pravnom licu koje objavljuje javni oglas:**

**Naziv:** KJP „Poljoprivredno dobro Butmir“ doo Sarajevo – Ilidža

**Sjedište:** Bojnička broj 119

**Internet adresa:** www.pdbutmir.com

**Kontakt telefon**:033/621-286

**Fax:** 033/621-160

Ovim Javnim oglasom vrši se prijem radnika na određeno i neodređeno vrijeme za sljedeća radna mjesta:

1. Radnik kod teladi do 20 dana starosti, NK- 1 (jedan) izvršilac na neodređeno vrijeme
2. Čistač u štalama, NK- 1 (jedan) izvršilac na neodređeno vrijeme
3. Vozač kamiona, KV- 1 (jedan) izvršilac na neodređeno vrijeme
4. Pripravnik, VSS ekonomski fakultet- 1 (jedan) izvršilac na određeno vrijeme na period od jedne godine

U skladu sa Pravilnikom o unutrašnjoj organizaciji i sistematizaciji radnih mjesta KJP “Poljoprivredno dobro Butmir” d.o.o. Sarajevo-Ilidža (PREČIŠČENI TEKST) broj: 01-4-52/2020 od 16.07.2020.godine i Pravilnikom o izmjenama i dopunama Pravilnika o unutrašnjoj organizaciji i sistematizaciji radnih mjesta broj: 01-4-03/2022 od 04.01.2022. godine i Pravilnikom o izmjenama i dopunama Pravilnika o unutrašnjoj organizaciji i sistematizaciji radnih mjesta broj: 01-3-03/2023 od 26.01.2023.godine i Pravilnikom o izmjenama i dopunama Pravilnika o unutrašnjoj organizaciji i sistematizaciji radnih mjesta broj: 01-3-28-01/2023 od 26.06.2023.godine dostavljamo vam radne obaveze i uslove za radna mjesta kako slijedi:

***Pozicija 1- Radnik kod teladi do 20 dana starosti , NK- 1(jedan) izvršilac na neodređeno vrijeme***

**OPIS POSLOVA:**

* Obavlja mašinsku i ručnu mužu,
* Pere posušuje, promuza četvrti, vrši dezinfekciju aparata i vimena,
* Redovno obavlja cjeđenje mlijeka i vrši napajanje teladi,
* Višak mlijeka odvozi u mljekaru ili predaju telećarniku,
* Hrani krave koncentratom i kabastom hranom, čisti jasle i krmni sto od ostatka hrane,
* Održava higijenu objekta čisti ležišta, rešetke od stajnjaka, pere hodnik i pločice, cijevi i tavanske površine,
* U kavezima i kućicama redovno mjenja prostirku, vrši i dezinfekciju poslije svakog dolaska nove individue,
* Pomaže kod teljenja vrši posušivanje i vaganje pri pođenju, smješta u kaveze i kućicu, obavlja mužu i ishranu teladi,
* Pomaže kod tetoviranja, vaganja i prevođenja male teladi iz porodilišta u telećarnik,
* Prijavljuje veterinaru oboljela grla i bitne promjene na vimenu,
* Pomaže pri prevođenju grla i veterinarskim intervencijama,
* Po potrebi vrši pranje i dezinfekciju ležišta krava,
* Strogo se pridržava uputstva ishrane male teladi, njihovog smještaja kao i pravilne higijene u čitavom objektu,
* Održava čistoću ispod i iza objekta,
* Učestvuje u radu komisija i radnih grupa koje imenuje Uprava Preduzeća,
* Obavezna upotreba zaštitnih sredstava pri radu shodno Pravilniku o zaštiti na radu,
* Obavlja i druge poslove po nalogu rukovodioca Službe u okviru svoje stručne i radne sposobnosti.

**OPĆI USLOVI:**

* **da je državljanin BiH**
* **da je stariji od 18 godina**
* **da ima opću zdravstvenu sposobnost za obavljanje poslova radnog mjesta**

**POSEBNI USLOVI:**

* **Stručna sprema: NK**
* **Radno iskustvo: 1 godina**

***Pozicija 2. Čistač u štalama, NK- 1 (jedan) izvršilac na neodređeno vrijeme***

**OPIS POSLOVA:**

* Svakodnevno čisti i uređuje štale, torove i pripremu,
* Kvalitetno održava čistoću ležišta, jasala, hranidbenih hodnika i oko objekata,
* Održava čistoću zidova, prozora i poilica u objektima,
* Održava higijenu ispod vrata ulaznih i izlaznih strana objekata,
* Redovno izgrće stajnjak sa ležišta, održava higijenu kanala i rešetki od istog,
* vrši utovar prostirke za nastiranje (ne težu od 5 kg), čije će nastiranje vršiti muzači u štalama Timari krave i vrši dezinfekciju ležišta,
* Neposredno pomaže pri prevođenju stoke unutar farme,
* Obavještava veterinara o primjećenim povredama na stoci,
* Učestvuje u radu komisija i radnih grupa koje imenuje Uprava Preduzeća,
* Obavezna upotreba zaštitnih sredstava pri radu shodno Pravilniku o zaštiti na radu,
* Obavlja i druge poslove po nalogu rukovodioca Službe u okviru svoje stručne i radne sposobnosti.

***OPĆI USLOVI:***

* da je državljanin BiH
* da je stariji od 18 godina
* da ima opću zdravstvenu sposobnost za obavljanje poslova radnog mjesta

**POSEBNI USLOVI:**

* Stručna sprema: NK
* Radno iskustvo: 6 mjeseci

***Pozicija 3. Vozač kamiona, KV- 1 (jedan) izvršilac na neodređeno vrijeme***

**OPIS POSLOVA:**

* Preuzima putni nalog za vozilo potpisujući tehničku ispravnost bez vidljivih kvarova uz kontrolu vozila (ulja, vode, signalizacije, mehanizma za upravljanje, kočionog sistema i dr.),
* Zaprima dispozicije i račune od disponenata radi prijevoza robe kao i otpremnica,
* Na mjestu utovara, prati način utovara vodeći računa da se vozilo ne oštećuje,
* Popunjava putni nalog za vozilo u koji unosi sve podatke po rubrikama u nalogu,
* Redovno prijavljuje i odvozi vozilo na pranje, podmazivanje i zamjenu ulja prema propisanim normama,
* Uredno i korektno se odnosi prema prodavcima kod prijema robe,
* U slučaju zadržavanja vozila u mehaničkoj radionici radi otklanjanja kvarova i opravke, dužan je i sam raditi i pomagati u radu na što bržem otklanjanju kvara,
* Dužan je nakon završetka obavljanja poslova, odnosno radnog zadatka odmah predati prateću dokumentaciju službi računovodstva,
* Odgovoran je za pravilno rukovanje i korištenje motornog vozila i bezprijekorno funkcionisanje tahografa,
* Odgovoran je da robu prevozi po kvalitetu i zaprimljenoj količini,
* Dužan je da se pridržava mjera zaštite na radu i Zakona o bezbjednosti saobraćaja, kao i drugih opštih akata vezanih za saobraćaj,
* Ukoliko primjeti u toku vožnje tehničku neispravnost vozila, obavezan je da se isključi iz saobraćaja,
* Na putu van kruga vozilo ne smije ostaviti neobezbjeđeno,
* Po završetku poslova dužan je ostaviti vozilo na mjesto koje je određeno za parkiranje,
* Radi na čišćenju vozila po zahtjevnim propisima,
* Odgovoran je za pričinjene štete koje proisteknu na osnovu nekvalitetnog obavljanja poslova i nestručnim rukovanjem motornim vozilom,
* Dužan je blagovremeno obavjestiti rukovodioca o isteku roka (3,6 i 12. mjeseci) tekućih i redovnih tehničkih pregleda,
* U slučaju bilo kakve spriječenosti ili odsustvovanja sa radnog mjesta, zamjenjivanje će obaviti lice koje odredi rukovodilac Službe,
* Učestvuje u radu komisija i radnih grupa koje imenuje Uprava Preduzeća,
* Obavezna upotreba zaštitnih sredstava pri radu shodno Pravilniku o zaštiti na radu,
* Obavlja i druge poslove po nalogu rukovodioca Službe u okviru svoje stručne i radne sposobnosti.

**Posebni uslovi:**

* **Stručna sprema: KV**
* **Radno iskustvo: 3. godine**
* **Kvalifikacije. položen vozački ispit «C» i «CE» kategorija**
* **posebni uslovi Državni ispit**

**Pozicija 4- Pripravnik ekonomske struke, VSS 1 (jedan) izvršilac na određeno vrijeme na period od jedne godine**

**OPĆI USLOVI:**

* **da je državljanin BiH**
* **da je stariji od 18 godina**
* **da ima opću zdravstvenu sposobnost za obavljanje poslova radnog mjesta**

**POSEBNI USLOVI:**

* **Stručna sprema: VSS Ekonomski fakultet (minimalno 180 ECTS bodova)**
* **Radno iskustvo: Bez radnog iskustva u struci nakon sticanja diplome**

**3. PREDNOST PRI ZAPOŠLJAVANJU**

Prilikom izbora kandidata prednost će imati kandidati koji ostvaruju prava u skladu sa članom 23. Zakona o dopunskim pravima boraca-branitelja BiH („Službene novine KS“ br. 45/12; 26/14; 46/17; 18/19; 20/20 i 24/20) i članom 14. stav (2) Zakona o pravima branilaca i članova njihovih porodica („Službene novine KS“ br. 33/04; 56/05; 70/07; 9/10 i 90/17), Zakona o posebnim pravima dobitnika ratnih priznanja i odlikovanja i članova njihovih porodica („Službene novine FBiH“ br. 70/05; 61/06; 9/10 i 90/17) i Zakona o pravima demobiliziranih boraca i članova njihovih porodica („Službene novine FBiH“ br. 54/19) i u skladu sa Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, gradu Sarajevo i općinama u Kantonu sarajevo („Službene novine KS“ br. 37/20 i 27/21).

Lica (članovi porodica šehida/poginulih, umrlih i nestalih branioca, prvenstveno djeca, ratni vojni invalidi i njihova djeca, djeca umrlih ratnih vojnih invalida, dobitnik ratnih priznanja i odlikovanja, njegova djeca i djeca poginulih, umrlih i nestalih dobitnika ratnog priznjanja i odlikovanja, branilac, demobilizirani branilac i njegova djeca, dobrovoljac i njegova djeca, organizator otpora i njegova djeca, veteran i njegova djeca sa područja Kantona Sarajevo), supruge ratnih vojnih invalida imaju pravo na prvenstvo pri zapošljavanju, a na evidenciji su JU „Služba za zapošljavanje Kantona Sarajevo“ ili su zaposlena sa nižom stručnom spremom od one koju posjeduju ili su zaposlena na određeno vrijeme.

Prioritet u zapošljavanju kandidati dokazuju odgovarajućim dokumentima (potvrda, potvrda sa biroa, uvjerenje, rješenje i sl) koje prilažu prilikom prijave na Javni oglas i to kako slijedi:

* Potvrda o prebivalištu na području Kantona Sarajevo,
* Ukoliko je kandidat nezaposlen, potrebno je dostaviti uvjerenje sa biroa da se nalazi na evidenciji JU Službe za zapošljavanje KS, ne starije od dana raspisivanja Javnog oglasa,
* Ukoliko je kandidat zaposlen na određeno vrijeme, potrebno je dostaviti odgovarajuću potvrdu poslodavca, ne stariju od dana raspisivanja Javnog oglasa,
* Ukoliko je kandidat zaposlen sa nižom stručnom spremom od one koju posjeduje, potrebno je dostaviti Obrazac prijave osiguranja JS3100 ili potvrdu poslodavca da je zaposlen sa nižom stručnom spremom od one koju posjeduje

Popis dokumentacije kojom se dokazuje status korisnika po Uredbi o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, gradu Sarajevo i općinama u Kantonu Sarajevo.

|  |  |  |  |
| --- | --- | --- | --- |
| **R.broj** | **Pripadnost branilačkoj kategoriji** | **Naziv dokaza-dokumenta** | **Organ koji ga izdaje** |
| 1. | Član porodice šehida/poginulog, umrlog i nestalog branioca | -Uvjerenje o statusu djeteta šehida-poginulog, umrlog i nestalog branioca-Rješenje o priznatom pravu na porodičnu invalidninu za suprugu šehida-poginulog, umrlog i nestalog branioca-Uvjerenje o učešću u Oružanim snagama za šehida-poginulog, umrlog i nestalog branioca | Općinska služba za boračko-invalidsku zaštituGrupa za pitanja evidencija iz oblasti vojne obaveze prema mjestu prebivališta |
| 2. | Ratni vojni invalid | Rješenje o priznatom svojstvu ratnog vojnog invalida | Općinska služba za boračko-invalidsku zaštitu |
| 3. | Dobitnik ratnog priznanja i odlikovanja | Rješenje o priznatom pravu na mjesečno novčano primanje dobitniku priznanja | Općinska služba za boračko-invalidsku zaštitu |
| 4. | Demobilizirani branioci | Uvjerenje o učešću u Oružanim snagama | Grupa za pitanja evidencije iz oblasti vojne obaveze prema mjestu prebivališta |
| 5. | Dijete:a) ratnog vojnog invalidab) dobitnika ratnog priznanja i odlikovanjac) demobiliziranog branioca | -Uvjerenje o statusu djeteta ratnog vojnog invalida-Rješenje o priznatom pravu na:a) invalidninu,b) mjesečni novčani dodatakc) uvjerenje o učešću u Oružanim snagama | a) i b) Općinska služba za boračko-invalidsku zaštituc) Grupa za pitanja evidencije iz oblasti vojne obaveze prema mjestu prebivališta |
| 6. | Supruge ratnog vojnog invalida | -Uvjerenje o statusu supruge ratnog vojnog invalida-Rješenje o priznatom pravu na invalidninu- Vjenčani list | Općinska služba za boračko-invalidsku zaštitu |

Izrazi koji se koriste u ovom konkursu, a imaju rodno značenje, odnose se jednako i na muški i na ženski rod.

**III.I Iznos osnovne plate**

Osnovna plata za poziciju 1. iznosi: 900,00 KM

Osnovna plata za poziciju 2. iznosi: 780,00 KM

Osnovna plata za poziciju 3. iznosi: 980,00 KM

Osnovna plata za poziciju 4. iznosi 1000,00 KM

**(napomena: na iznos osnovne plate se dodavaju i primanje za topli obrok i primanje za prevoz na posao i sa posla)**

**III.II Radno vrijeme i mjesto obavljanja rada**

Radno vrijeme je utvrđeno Pravilnikom o radu Preduzeća.

Mjesto obavljanja: Krug Preduzeća u ulici Bojnička br.119.

**IV- SADRŽAJ PRIJAVE**

Kandidati su dužni dostaviti slijedeću dokumentaciju

**Za sve pozicije:**

1. prijava na konkurs (na obrascu koji se može preuzeti lično u službenim prostorijama Preduzeća, na web stranici preduzeća ili na zahtjev putem e-maila)
2. kraća biografija-CV, potpisana
3. uvjerenje o državljanstvu (original ili ovjerena kopija ne starija od 6 mjeseci od dana izdavanja od strane nadležnog organa)
4. izvod iz matične knjige rođenih ( s obzirom da se radi o stalnom dokumentu, nije potrebno dostavljati ovjerenu kopiju, prihvatljiva je i obična kopija)
5. za poziciju 3 diploma o završenoj srednjoj školi (ovjerena kopija ne starija od 6 mjeseci)
6. za poziciju 3 kopija vozačke dozvole
7. za poziciju 3-dokaz o položenom državnom ispitu za vozača (diploma, uvjerenje, certifikat ili potvrda nadležne ustanove za izdavanje, ovjerena kopija ne starija od 6 mjeseci)
8. za poziciju 4- diploma o završenom fakultetu ( ovjerena kopija ne starija od 6 mjeseci)
9. za poziciju 4- dokaz da nema radnog iskustva u struci nakon sticanja diplome (Uvjerenje o podacima registrovanim u matičnoj evidenciji izdato od PIO/MIO, ovjerena kopija ne starija od 6 mjeseci)
10. dokaz o radnom iskustvu, (potvrda ili uvjerenje izdato od strane ranijeg poslodavca)

**Rok u kojem se podnose prijave:**

* Rok za dostavljanje prijava je 10 (deset) dana od dana objave u dnevnim novinama.

**Ostale informacije:**

Obavijest o javnom oglasu će biti objavljen u dnevnim novinama “Oslobođenje”, dok će puni tekst javnog oglasa biti objavljen na internet stranici JU “Služba za zapošljavanje” Kantona Sarajevo i internet stranici poslodavca [www.pdbutmir.com](http://www.pdbutmir.com).

Pitanja za pismeni i usmeni dio ispita bit će objavljena na web stranici poslodavca www.pdbutmir.com.

U prostorijama poslodavca, ul. Bojnička br.119, 71210 Ilidža, ili na web stranici www.pdbutmir.com, kandidati mogu preuzeti pitanja za pismeni i usmeni ispit i literaturu za spremanje istih.

Prijava sa dokazima dostavlja se u zatvorenoj koverti, lično ili putem pošte na adresu: KJP “Poljoprivredno dobro Butmir” d.o.o. Sarajevo-Ilidža, ulica Bojnička br.119, 71210 Ilidža sa naznakom “NE OTVARAJ-PRIJAVA NA JAVNI OGLAS” za prijem u radni odnos na radno mjesto\_\_\_\_\_\_\_\_\_\_\_\_\_\_\_\_\_\_\_(upisati naziv radnog mjesta na koji se prijavljujete).

**Obavezno naglasiti na koverti puni naziv radnog mjesta na koje se aplicira.**

**Ukoliko se aplicira na više radnih mjesta, neophodno je navesti redne brojeve i nazive radnih mjesta na koje se odnosi prijava.**

Svi kandidati koji su promijenili prezime, obavezni su dostaviti dokaz o istom, odnosno izvod iz matične knjige rođenih ili vjenčanih.

Proces izbora kandidata provodi Komisija za provođenje javnog oglasa koja će biti imenovana od strane poslodavca i zasniva se na održanom usmenom ispitu..

Komisija za provođenje javnog oglasa će pismenim putem obavijestiti kandidate, koji ispunjavaju uvjete, o terminu obavljanja pismenog i usmenog dijela ispita.

**Po okončanju procedure kandidati koji budu izabrani bit će o tome obaviješteni pismenim putem, nakon čega su obavezni dostaviti ljekarsko uvjerenje nadležne zdravstvene ustanove, koje nije starije od šest mjeseci i uvjerenje da se protiv istog ne vodi krivični postupak koje nije starije od šest mjeseci, kako bi se sa istim zaključio ugovor o radu.“**

Prijave koje ne sadrže propisano iz ovog oglasa, kao i prijave podnesene istekom roka utvrđenog u ovom oglasu, odbacit će se kao nepotpune, odnosno neblagovremen, te se kao takve neće uzeti u razmatranje.

Kontakt telefon osobe zadužene za dodatne informacije: 033/621-286

**Član 3.**

Odluka stupa na snagu danom donošenja.

DIREKTOR

Snježana Ljubunčić, dipl.ing.polj.

Dostaviti:

1. Služba za opće, pravne i ekonomske poslove

2. a/a